Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

În main event-ul galei din Hamburg, transmisă ÎN DIRECT de Digi Sport, Mihai Nistor l-a întâlnit pe deținătorul centurii, germanul Erik Pfeifer, în fața căruia pierduse un meci în decembrie anul trecut.

Pfeifer a câștigat runda de debut, dar în a doua a Nistor a luat inițiativa, iar o lovitură pe abdomen l-a îndoit pe german, însă arbitrii i-au dat repriza tot reprezentantului gazdelor. Meciul s-a echilibrat clar după runda a 4-a, prima câștigată de român, când croșeele lui Nistor au punctat în forță.

Reprizele a 7-a și a 8-a au fost la discreția lui Mihai Nistor, care, îndrumat bine de la colț de către antrenorul Relu Auraș, a micșorat distanța și a continuat să pună presiune pe adversar. În primul minut din runda a noua, o directă de stânga pe bărbie îl trimite la podea pe german, care, deși a reușit să se ridice, a abandonat în final lupta, iar Mihai Nistor devine noul campion mondial al supergreilor!

Medaliat cu bronz la Campionatul European de box de anul acesta, Nistor (25 de ani) este o promisiune certă pentru a medalie la Jocurile Olimpice de la Rio din 2016.

Mihai Nistor, proaspătul deținător al centurii mondiale în versiunea AIBA Pro Boxing și antrenorul Relu Auraș vor fi invitații lui Costi Pruna în emisiunea Campionii Digi Sport, joi, de la ora 15:30, pe Digi Sport 1.

VIDEO KO-ul reușit de Mihai Nistor

Etichete:

,

,

,